Lav et referat af nedenstående tekst:

Tekst:
Det var med et mål om at bruge opholdet i Danmark som springbræt til en større liga i Europa, at canadiske Peter Quenneville sidste sommer valgte at skifte til Aalborg Pirates. Den mission lykkedes, for efter en stærk sæson i Pirates-trøjen har Quenneville sikret sig en kontrakt med den tjekkiske storklub HC Dynamo Pardubice. Den tjekkiske klub oplyser på sin hjemmeside, at 23-årige Peter Quenneville er Pardubice-spiller i den kommende sæson. - Efter en længere debat med vores sportschef og trænere har vi besluttet, at hente endnu en udlænding til vores klub. Der er tale om Peter Quenneville. Vi har modtaget positive tilbagemeldinger og er nået frem til den konklusion, at han kan hjælpe os særligt i offensiven, siger Dynamo Pardubices general manager Dušan Salfický - oversat med hjælp fra Google Translate - til klubbens hjemmeside. Peter Quenneville nød stor succes i dansk ishockey, hvor han scorede 30 mål for Aalborg Pirates i 45 kampe og blev den mest scorende spiller i Metal Ligaen. Den canadiske forward skal nu være med til at genrejse storklubben Dynamo Pardubice, som i den forgangne sæson undgik at rykke ned fra den bedste tjekkiske række. Klubben er blevet tjekkiske mestre seks gange og vandt senest titlen i 2012.

Referat:
Canadiske Peter Quenneville, som brillerede for Aalborg Pirates i den forgangne sæson, fortsætter karrieren i tjekkisk ishockey.